****

**Қожақова Ұлмекен Асылбекқызы**

ЖШС «Жас Батыр Атырау» балабақшасы,

тәрбиеші

**Гүлге толы алаңқай**

**Ұйымдастырылған оқу қызметі:** экология негіздері

**Саласы:** таным

**Мақсаты:** балалардың сөздік қорын молайту, ой-өрісін, тілін, қиялын дамыту. Гүлдің сырт келбетін, жеке бөлшек атауларын дұрыс айтуын, оларды баптап, күту ережелерімен таныстыруды жалғастыру. Табиғатты аялауға, қамқорлай білуге, сүюге тәрбиелеу.

**Әдіс-тәсілі:** түсіндіру, көрсету, сұрақ-жауап, сергіту сәті, дидактикалық ойын.

**Көрнекіліктер:** гүлдердің суреттері, жаз мезгілінің суреті, гүл құрастыру, түрлі-түсті қыстырғыштар, слайд.

**Билингвальды компонент:** Гүл-цветок.

|  |  |  |
| --- | --- | --- |
| **Әрекет кезеңдері** | **Тәрбиешінің іс-әрекеті** | **Балалардың іс-әрекеті** |
| Мотивациялық -қозғаушылық | Ғажайып сәт:  Су сылдырап, құстар қайтып, бақтың ішінен Гүл ашылады. Гүл бейнесіндегі ханшайым: Сәлеметсіңдер ме! Балалар, мен гүлдер әлеміндегі гүл ханшайымы боламын. Сендер гүлдер әлеміне саяхат жасағыларың келеді ме?  Ол үшін сендер менің тапсырмаларымды орындауларың керек.  Жұмбақ жасырады.  *Өзі сондай нәзік,*  *Су құйсаң құлпырып,*  *Алақанын жайып.* | Балалар гүл ханшайымымен  амандасады.  Иә, барғымыз келеді.  Гүл |
|  | Тәрбиеші:  Балалар, сендер гүлдер туралы не білесіңдер?  Қанекей, кім атап береді?  Гүлдер қандай болады?  Гүлдер қайда өседі?  Гүл ханшайымы тапсырма: | Гүлдердің бірнеше түрлері бар.  Бәйшешек, қызғалдақ, сарғалдақ, түймедақ, бақбақ, раушан.  Гүлдердің хош иісі, жұпар иісі болады. Ал түстері әр түрлі болады.  Аулада, тауларда, көшелерде, саябақта өседі. |
|  | 1-тапсырма:  Гүлдер туралы тақпақ білесіздер ме?  2-тапсырма:  Гүлдер кім тиым сөздер біледі?  3-тапсырма:  Гүлдер туралы кім мақал-мәтел біледі?  Сергіту сәті:  Балалар, бір сәт біз де гүл болып жайқалып, тербелейікші.  *Гүлдер, гүлдер, көп гүлдер,*  *Қызыл гүлдер көп гүлдер.*  *Өсе берші нұрланып,*  *Өсе берші ырғалып.*  Тіл ұстарту жаттығуы.  За-за-за-таза,  Құя-құя-құя-құяды.  Шек-шек-шек-бәйшешек,  Дақ-дақ-дақ-қызғалдақ.  Бақ-бақ-бақ-бақбақ.  Ра-ра-ра-раушан.  Дидактикалық ойын:  «Бақбақ гүлін құрастыру»  Сауалдама:  (әр затты орнына орналастыру)  Экспримент: «Гүл отырғызу» | **Медина:**  *Гүлдер, гүлдер не түрлі,*  *Құлпырды да жетілді,*  *Бала дала өртеніп.*  *Бара жатқан секілді.*  **Ерназар:**  *Өрт дегенім – гүл екен,*  *Отқа ұқсап тұр екен.*  *Лүпіл қағып жүрегім.*  *Үзіп алдым біреуін,*  *Сыйлайын деп анама.*  **Әмір:**  *Гүлдер, гүлдер, көп гүлдер,*  *Қызыл гүлдер, көп гүлдер.*  *Жайнар кезім келді деп,*  *Қанаттарың желбіреп.*  *Таңмен бірге оянып.*  Гүлді үзбе, шыбықты сындырма, құсқа тас лақтырма, құс ұясын бұзба, ақты төкпе, малдың басынан теппе, малды аттама, жалғыз ағашты кеспе.  *Бір гүл толып ашылады,*  *Бір гүл солып ашылады.*  *Гүл ашылмай бұлбұл сайрамайды,*  *Гүлді гүл деме, егер сабағы болмаса.*  *Гүл қайда болса, көбелек сонда.*  *Гүл өмір қызығы.*  *Гүл өссе жердің көркі,*  *Қыз өссе елдің көркі.*  *Гүлсіз бұлбұл үнсіз.*  Балалар бой жазып демалып алады.  Тәрбиешімен бірге қайталайды, тілдерін жаттықтырып сындырады.  Балалар суреттегі заттардың әрқайсысын өздері орналастырады. |
| Рефлексифті-түзетушілік | Тәрбиеші: Балалар, біз бүгін қайда бардық?  Бізге бүгін кім келді?  Балалар, сендер не құрастырдыңдыр?  Балалар, сендер гүлдерді өте жақсы безендіріп, орналастырдыңдар, түстерді де ажырата білесіңдер екен.  Тәрбиеші бүгінгі ҰОІӘ – жақсы қатынасқан балаларды мадақтайды. | Алаңқайдағы гүлдергі бардық.  Гүл ханшйымы  Гүл құрастырдық.  Балалар қуанып мәз болады. |

**Күтілетін нәтежие:** Зейіндерін қойып тыңдайды.

**Біледі:** Гүлдердің сырт келбетін, жеке бөлшек атауларын дұрыс айтуын, оларды баптап, күту ережелерін біледі.

**Түсінеді:** Гүлдерді аяқпен басуға болмайтынын түсінеді.

**Игереді:** Гүлдерге экспримент жасай отырып, күтіп баптау керек екенін игере алады.



